
RAPORT DE SPECIALITATE
[bookmark: _Hlk99100753]al proiectului de hotărâre privind aprobarea prelungirii duratei Contractelor de închiriere a suprafeței de 45,2458 ha teren arabil aparținând domeniului privat al Comunei Şoldanu, Judeţul Călăraşi, administrat de Consiliul Local al Comunei Şoldanu
Subsemnata, Lavinia NEGOIȚĂ, inspector în cadrul Compartimentului financiar-contabil al Aparatului de specialitate al Primarului Comunei Șoldanu, 
Văzând:
· Proiectul de hotărâre înregistrat în Registrul pentru evidența proiectelor de hotărâri ale Consiliului Local al Comunei Șoldanu cu nr. 17 din 17.03.2022 privind aprobarea prelungirii duratei Contractelor de închiriere a suprafeței de 45,2458 ha teren arabil aparținând domeniului privat al Comunei Şoldanu, Judeţul Călăraşi, administrat de Consiliul Local al Comunei Şoldanu.
· Referatul de aprobare înregistrat cu nr. 1795 din 23.03.2022, elaborat de Iulian GEAMBAȘU, Primarul Comunei Șoldanu, inițiatorul proiectului de hotărâre înregistrat în Registrul pentru evidența proiectelor de hotărâri ale Consiliului Local al Comunei Șoldanu cu nr. 17 din 17.03.2022.
Analizând temeiul juridic al inițierii, conținut de prevederile:
· prevederilor art. 129 alin (1), alin. (2), lit. b), coroborate cu prevederile alin. (4) lit. d) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.
Ținând cont de:
· Cererea dnei Alexandra NICA , înregistrată la Primăria Comunei Șoldanu cu nr. 1196 din 28.02.2022;
· Cererea dlui Mădălin-Dumitru VIȘAN, înregistrată la Primăria Comunei Șoldanu cu nr. 1358 din 07.03.2022;
· Cererea dnei Ramona-Georgiana BĂLAN, înregistrată la Primăria Comunei Șoldanu cu nr. 1601 din 16.03.2022;
· Cererea dlui Dan STAN, înregistrată la Primăria Comunei Șoldanu cu nr. 1609 d) din 16.03.2022;
· Cererea dlui Daniel-Ionel TUDORAN, înregistrată la Primăria Comunei Șoldanu cu nr. 1735 din 22.03.2022;
· Hotărârea Consiliului Local al Comunei Șoldanu nr. 64 din 18.12.2017 privind aprobarea închirierii suprafeței de 45,2458 ha teren arabil, aparținând domeniului privat al comunei Şoldanu, județul Călăraşi, administrat de Consiliul Local Şoldanu;
· Contractele încheiate de Consiliul Local al Comunei Șoldanu pentru închirierea suprafeței totale de 45,2458 ha teren arabil, aparținând domeniului privat al comunei Şoldanu, județul Călăraşi, administrat de Consiliul Local Şoldanu;
· Hotărârea Consiliului Local al Comunei Șoldanu nr. 20 din 31.03.2014 privind aprobarea Regulamentului-cadru privind organizarea și desfășurarea licitațiilor publice pentru concesionarea, închirierea, vânzarea  bunurilor aparținând domeniului privat, precum şi închirierea bunurilor aparținând domeniului public al comunei Şoldanu, județul Călărași.
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederile art. 211 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, modificată și completată.
Faţă de cele prezentate și constatând că proiectul de hotărâre propus nu contravine legii nici prin conţinut, nici prin redactare, îndeplinind cerinţele de legalitate, că acesta îndeplinește cerinţele de oportunitate şi necesitate, propunem Consiliului Local al Comunei Şoldanu dezbaterea și adoptarea unei hotărâri privind aprobarea prelungirii duratei Contractelor de închiriere a suprafeței de 45,2458 ha teren arabil aparținând domeniului privat al Comunei Şoldanu, Judeţul Călăraşi, administrat de Consiliul Local al Comunei Şoldanu.

Inspector,
Lavinia NEGOIȚĂ
